ทางด่วนกรุงเทพขายที่ดินกำเงิน155 ล้าน
บอร์ดทางด่วนกรุงเทพมีมติขายที่ดินอุตสาหกรรมบางปะอิน36ไร่ กำเงิน155 ล้าน
26 ส.ค. 2553

บอร์ดทางด่วนกรุงเทพมีมติขายที่ดินอุตสาหกรรมบางปะอิน36ไร่ กำเงิน155 ล้าน
นางพเยาว์ มริตตนะพร   กรรมการผู้จัดการ   บริษัท ทางด่วนกรุงเทพ  (BECL) เปิดเผยว่า ที่ประชุมคณะกรรมการมีมติให้ดำเนินการขายที่ดินซึ่งตั้งอยู่ที่นิคมอุตสาหกรรมบางปะอิน   2  แปลง เนื้อที่ 16 ไร่ 1 งาน 54 ตารางวา และ เนื้อที่ 20 ไร่ 97 ตารางวา ในราคาไร่ละ  4.25  ล้านบาท/ไร่ คิดเป็นเงิน 155,666,875 บาท หรือไม่ต่ำกว่าราคาที่มีการซื้อขายล่าสุด ให้กับบริษัท บางปะอิน โคเจนเนอเรชั่น   ซึ่งเป็นผู้ประกอบการโครงการผู้ผลิตไฟฟ้ารายเล็ก (SPP) โดยตรง
ทั้งนี้ การขาย ที่ดินให้กับบริษัท บางปะอิน โคเจนเนอเรชั่น   ถือเป็นการเข้าทำรายการที่เกี่ยวโยงกัน เนื่องจากบริษัทฯ และบริษัทบางปะอิน โคเจนเนอเรชั่น มีบริษัท ช.การช่าง   เป็นผู้ถือหุ้นรายใหญ่